Tuis Uncategorized “God is aan my kant”
Die oorlogswolke is besig om op te kom oor Amerika en Noord-Korea. Trump het verklaar dat hy met “vuur en woede” sal reageer op Noord-Korea se dreigemente.
Pastoor Robert Jeffress, een van Trump se raadgewers wat ook by sy inhuldiging gepreek het, se uitlatings help nie juis die twee lande om nader aan vrede te beweeg nie. Pastoor Jeffress sê dat God aan Trump die outoriteit gegee het om Kim Jong-oen van Noord-Korea uit te haal. Hy het dus geen twyfel nie dat God aan Trump se kant is.
Dit is natuurlik altyd ŉ probleem wanneer mense dink dat God aan hulle kant is en alles wat hulle doen, ondersteun. In plaas daarvan om te dink dat “God is aan my kant”, behoort ŉ mens eintlik eerder te vra of “ek aan God se kant is.”
Kon die Pastoor nie eerder die twee presidente aanmoedig om met mekaar te kommunikeer en vrede na te jaag nie? Moet ons nie eerder vredemakers in die wêreld word nie? Dit geld ook vir my en jou in ons veel kleiner wêreld.
Volgende artikelKen jy die blame game?
Voelgoed - Julie 5, 2017